b'\n_START_ARTICLE_\nKolej Yayasan Saad\n_START_SECTION_\nSejarah\n_START_PARAGRAPH_\n1995_NEWLINE_Pada tahun 1995, pembinaan kampus Kolej Yayasan Saad bermula di sebidang tanah perdana yang terletak di Ayer Keroh, Melaka. Upacara pecah tanah kompleks kolej tersebut telah dirasmikan oleh Timbalan Perdana Menteri Malaysia, Datuk Seri Anwar Ibrahim ketika itu pada 19 Januari 1995._NEWLINE_Pengarah Pusat Pendidikan Renong, Encik Rozalli Noordin, telah diberi amanah untuk melaksanakan tanggungjawabnya dalam memerhati dan mengawal proses pembinaan kampus kolej tersebut._NEWLINE_Pada pembukaan awalnya, pejabat pentadbiran KYSM telah dibina di Pusat Pendidikan Renong di Faber Towers, Jalan Kelang Lama, Kuala Lumpur. Pekerja perintis yang terdiri daripada 7 staf akademik dan 5 kakitangan pentadbiran kemudian dipindah di kampus KYSM di Ayer Keroh pada 2 Mei 1995 apabila pembinaan kompleks kolej tersebut siap sepenuhnya._NEWLINE_Pengambilan pertama terdiri daripada 60 pelajar tingkatan 1 (40 lelaki dan 20 perempuan) yang mendaftar di Kolej Yayasan Saad Melaka pada 25 Jun 1995._NEWLINE_1996_NEWLINE_Pada 11 Jun 1996, Perdana Menteri Malaysia, Datuk Seri Dr. Mahathir bin Mohamad ketika itu, melawat Kolej Yayasan Saad Melaka diiringi oleh Ketua Menteri Melaka._NEWLINE_1997_NEWLINE_Pada Oktober / November 1996, kumpulan pelajar Penilaian Menengah Rendah (PMR) (9597) dan kumpulan pelajar Sijil Pelajaran Malaysia (SPM) (9697) yang pertama menduduki peperiksaan mereka masing-masing._NEWLINE_Sejarah mencatatkan kumpulan pelajar SPM dengan kelulusan 100% tahun ini._NEWLINE_1998_NEWLINE_Pada 20 November 1998, majlis pelancaran orkestra Kolej Yayasan Saad Melaka oleh Datin Seri Dr. Siti Hasmah binti Mohamad Ali telah dijalankan sepenuhnya. Majlis pelancaran dijalankan bersama dengan persembahan pertama orkestra tersebut di Dewan Besar Kolej Yayasan Saad Melaka._NEWLINE_Ketika pengumuman keputusan PMR pada tahun 1998, Kolej Yayasan Saad Melaka mencatatkan rekod PMR terbaik di Malaysia dengan 85.9% pelajar mendapat 8A._NEWLINE_2000_NEWLINE_Pada 6 Januari 2000, satu lagi anjakan paradigma di dalam sejarah Kolej Yayasan Saad Melaka apabila 7 pelajar bukan Bumiputera mendaftar sebagai pelajar baru tingkatan 1 (5 Cina dan 2 India)._NEWLINE_Pada 21 Disember 2000, keputusan PMR diumumkan. Kolej Yayasan Saad Melaka mencapai satu lagi rekod terbaik dengan 98.2% pelajar mendapat 8A dan merekodkan sebagai keputusan PMR terbaik untuk tahun 2000._NEWLINE_2001_NEWLINE_Kolej Yayasan Saad Melaka menerima anugerah Keputusan PMR Terbaik 2001 dan Keputusan SPM Terbaik 2001 (Peringkat Kebangsaan)._NEWLINE_2002_NEWLINE_Kolej Yayasan Saad Melaka menerima anugerah PMR Terbaik 2002, Keputusan PMR Terbaik 2002 dan Keputusan SPM Terbaik 2002 (Peringkat Kebangsaan)._NEWLINE_2003_NEWLINE_Kolej Yayasan Saad Melaka dianugerahi "Anugerah Kecemerlangan Akademik" (Kategori Institusi Pendidikan Swasta, Sekolah Menengah), "Anugerah Kecemerlangan Ko-Kurikulum" (Kategori Institusi Pendidikan Swasta, Sekolah Menengah), menerima "Anugerah Sekolah Cemerlang SPM 2003" (Peringkat Kebangsaan) dan mendapat tempat pertama dalam program pertukaran pelajar Thailand bersama Kolej Yayasan Saad Melaka dan Kolej Vajiravudh._NEWLINE_2005_NEWLINE_Kolej Yayasan Melaka menerima anugerah "5 Laman Web Sekolah Yang Teraktif" (Kategori Sekolah Menengah) oleh CyberlinQ Maxis dan menyertai pertandingan membuat Pulut Panggang yang terpanjang di Malaysia (ditandatangani oleh Malaysia Book of Records)._NEWLINE_2007_NEWLINE_Kolej Yayasan Saad Melaka menerima anugerah Keputusan PMR Terbaik 2007 - 100% untuk semua subjek dan Keputusan SPM Terbaik 2007 (Peringkat Kebangsaan)._NEWLINE_2008_NEWLINE_Pada 21 Februari 2008, Ketua Menteri Melaka, Datuk Seri Mohammad Ali bin Rustam, melawat Kolej Yayasan Saad Melaka untuk mengucapkan tahniah dan syabas kepada kolej atas penyertaan rekod kebangsaan lulus 100% semua subjek dalam PMR._NEWLINE_Pada 5 Julai 2008, pelancaran 100 Hari Lagi untuk PMR - Tetamu Kehormat\xc2\xa0: Puan Hasnah binti Saad._NEWLINE_Pada 2 Ogos 2008, pelancaran 100 Hari Lagi untuk SPM - Tetamu Kehormat\xc2\xa0: Yang Berbahagia Datuk Seri Che Khalib bin Mohamad Noh._NEWLINE_Kolej Yayasan Saad Melaka diumumkan sebagai Johan untuk Pertandingan Public Speaking 2008 (Sekolah Swasta Zon Selatan)_NEWLINE_Kolej Yayasan Saad Melaka menduduki tempat pertama Runner-Up di dalam Pertandingan Koir sempena Hari Kebangsaan 2008 (Sekolah Swasta Zon Selatan).\n_START_SECTION_\nMisi\n_START_PARAGRAPH_\nUntuk menjadikan Kolej Yayasan Saad, Melaka sebagai pusat kecemerlangan di dalam semua aspek pendidikan, di mana pelajar dididik melalui moral, nilai agama, jiwa kerohanian, dedikasi kepada bangsa, aktif dan menjadi ketua yang bertanggungjawab.\n_START_SECTION_\nMoto\n_START_PARAGRAPH_\nCentre of Excellence - Pusat Kecemerlangan\n_START_SECTION_\nVisi\n_START_PARAGRAPH_\nUntuk menjadi sebuah institusi pembelajaran di mana ia ditujukan kepada pengejaran kecemerlangan di dalam pengikhtiaran manusia.\n_START_SECTION_\nLokasi\n_START_PARAGRAPH_\nKolej Yayasan Saad Melaka terletak di bukit yang teliti di sebuah landskap tersimpan yang hijau segar. Kampus yang sebesar 131 ekar ini terletak di Tol Keluar Ayer Keroh secara strategik di Melaka dan ia boleh dilalui atau diakses secara terbuka._NEWLINE_Ketenangan kampus ini membuatkan ia sebuah suasana yang ideal untuk menimba ilmu dan pemerolehan pendidikan yang holistik. Banyak usaha dan perbelanjaan dikeluarkan untuk memperindahkan kampus ini. Malar hijau sentiasa terjaga walau di mana saja, dengan pokok baru, tumbuhan dan rumput ditanam untuk bersebati dengan suasana semulajadi. Selama beberapa tahun, kampus ini bertukar menjadi sebuah resort pendidikan yang penuh dengan malar hijau - sebuah pemandangan yang mengagumkan. Pusat pendidikan ini menyediakan kesan pembelajaran akademik yang cemerlang, perumahan, sukan dan fasiliti lain-lain, semuanya adalah standard kecemerlangan yang tertinggi. Peruntukan sebuah suasana yang indah bersama dengan fasiliti kesenian mampu menyemai kepuasan, kebanggaan dan tanggungjawab kepada pelajar, seolah-olah mengajak mereka untuk bekerja keras dengan bersama dedikasi dan komitmen untuk menunjukkan potensi penuh mereka.'